**FELHÍVÁS**

2018. augusztus 18. és szeptember 1. között Portugáliában lehetőség nyílik a pedagógus kollégák részére egy job shadowing programban való részvételre. A program pénzügyi hátterét egy nyertes ERASMUS+ projekt biztosítja.

A programban résztvevők szakmai kitekintést kapnak a portugál szakképzésre, megismerkednek az ottani szakképzési intézményrendszerrel, üzemlátogatások révén pedig a gyakorlati képzőhelyekkel. A szakmai programok mellett számos kulturális program is lesz, a látogatások során Portugália néhány gyöngyszemével lehet majd megismerkedni.

A projekt biztosítja a teljes utazási és megélhetési költséget. A programban való részvételre személyesen lehet jelentkezni a tagintézmény-vezetői titkárságon. A jelentkezés mellett szükséges egy legfeljebb 1 oldalas kézzel vagy géppel írt motivációs levél, amit a jelentkezéssel egyidejűleg kell leadni.

A jelentkezők közül az intézményi projektkoordinációs csoport az alábbi szempontrendszer alapján választja ki a résztvevőket:

* motivációs levél
* intézmény felé való elköteleződés
* intézmény életében való aktív részvétel
* pedagógiai-szakmai tevékenység

A projektre való jelentkezés határideje: 2018. június 18.

A kiválasztás határideje: 2018. június 22.

A résztvevőknek érvényes úti okmánnyal kell rendelkezniük, ezen kívül ki kell váltaniuk az Európai Egészségbiztosítási Kártyát.

A projekttel kapcsolatban további felvilágosítást dr. Treitz Judittól és Sas Adrienntől lehet kérni személyesen, ímélben vagy telefonon:

dr. Treitz Judit treitzjudit@szily.hu 0630-4700655

Sas Adrienn sadrienn@szily,hu 0630-2282713